Document ID: 31999R2114

ΚΑΝΟΝΙΣΜΟΣ (ΕΚ) αριθ. 2114/1999 ΤΗΣ ΕΠΙΤΡΟΠΗΣ
της 5ης Οκτωβρίου 1999
σχετικά με την αναστολή της εφαρμογής των μέτρων που προβλέπονται στον κανονισμό (ΕΚ) αριθ. 1349/1999 του Συμβουλίου για τη θέσπιση ορισμένων μέτρων σχετικών με την εισαγωγή μεταποιημένων γεωργικών προϊόντων από την Ελβετία προκειμένου να ληφθούν υπόψη τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα και την αναστολή του κανονισμού (ΕΚ) αριθ. 1496/1999
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1349/1999 του Συμβουλίου, της 21ης Ιουνίου 1999, για τη θέσπιση ορισμένων μέτρων σχετικών με την εισαγωγή μεταποιημένων γεωργικών προϊόντων από την Ελβετία προκειμένου να ληφθούν υπόψη τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα(1),
Εκτιμώντας:
(1) ότι η Ελβετία τροποποίησε από την 1η Ιουλίου 1999 τους δασμούς που εφαρμόζονται για τις εισαγωγές ορισμένων μεταποιημένων γεωργικών προϊόντων κοινοτικής προέλευσης· ότι οι τροποποιήσεις αυτές είχαν ως αποτέλεσμα για ορισμένα από αυτά τα προϊόντα, αύξηση των δασμών της τάξεως του 18 %· ότι, κατά συνέπεια, δεν είναι πλέον εξασφαλισμένη η αμοιβαιότητα υπέρ της Κοινότητας, που προβλέπεται στο άρθρο 1 παράγραφος 2 του κανονισμού (ΕΚ) αριθ. 1349/1999·
(2) ότι με βάση τον κανονισμό (ΕΚ) αριθ. 1349/1999 η Επιτροπή δικαιούται να αναστείλει τα προβλεπόμενα σε αυτόν μέτρα σύμφωνα με την διαδικασία που προβλέπεται στο άρθρο 16 του κανονισμού (ΕΚ) αριθ. 3448/93 του Συμβουλίου(2), όπως τροποποιήθηκε τελευταία από τον κανονισμό (ΕΚ) αριθ. 2491/98, της Επιτροπής(3)·
(3) ότι ο κανονισμός (ΕΚ) αριθ. 1496/1999(4) της Επιτροπής καθόρισε τα ποσά των γεωργικών συνιστωσών και των προσθέτων δασμών που ισχύουν κατά την περίοδο από 1ης Ιουλίου 1999 έως 30 Ιουνίου 2000 για τα προϊόντα που εισάγονται στην Κοινότητα, προέρχονται από την Ελβετία και εμπίπτουν στο πεδίο εφαρμογής του κανονισμού (ΕΚ) αριθ. 3448/93, λαμβάνοντας υπόψη τα βασικά ποσά που καθορίζει το παράρτημα του κανονισμού (ΕΚ) αριθ. 1349/1999·
(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης "των οριζόντιων θεμάτων που αφορούν το εμπόριο μεταποιημένων γεωργικών προϊόντων εκτός παραρτήματος Ι",
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Αναστέλλεται η εφαρμογή των βασικών ποσών που προβλέπονται στο άρθρο 1 παράγραφος 1 του κανονισμού (ΕΚ) αριθ. 1349/1999.
2. Στα εμπορεύματα προέλευσης Ελβετίας εφαρμόζονται τα γεωργικά στοιχεία του κοινού δασμολογίου και οι πρόσθετοι δασμοί που προβλέπονται στο άρθρο 10α του κανονισμού (ΕΚ) αριθ. 3448/93.
Άρθρο 2
Ο κανονισμός (ΕΚ) αριθ. 1496/1999 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Οκτωβρίου 1999.

Labels: 3
17
18
6